אלינה ביסטריצקאיה

אלינה ביסטריצקאיה (ברוסית: Эли́на Авраа́мовна Быстри́цкая; באנגלית: Elina Bystritskaya; 4 באפריל 1928, קייב – 26 באפריל 2019, מוסקבה) הייתה שחקנית תיאטרון וקולנוע, מורה וזמרת. בשנת 1978 הוענק לה תואר האמן העממי של ברית המועצות.

 קורות חייה 
אלינה ביסטריצקאיה נולדה למשפחה יהודית ב-4 באפריל 1928 בקייב, אוקראינה, ברית המועצות. אביה היה אברהם פסחוביץ' ביסטריצקי (ברוסית: Быстрицкий Авраам Петрович), רופא צבאי ,יליד העיר ברדיצ'ב ואמה הייתה אסתר איסקובנה ביסטריצקאיה (ברוסית: Быстрицкая Эсфирь Исааковна). אחותה סופיה שגלמן חיה מאז 1989 באשדוד, ישראל. בילדותה התגוררה יחד עם הוריה באוקראינה.

במהלך מלחמת העולם השנייה למדה קורסים בסיעוד ועבדה מגיל 13 כאחות בבית חולים צבאי בעיר סטלינו, כיום דונצק.

ב-1945 התקבלה לבית הספר לאחיות בעיר ניז'ין וסיימה את לימודיה ב-1947. בסוף שנות ה-40 של המאה ה-20 החלה לעסוק באמנות התיאטרון כתחביב. בלחצו של אביה החלה בשנת 1947 את לימודיה בפקולטה הפילולוגית של המכון הפדגוגי בניז'ין. לאחר שנה עזבה את בית הספר והתחילה לימודים במכון לתיאטרון ואמנות בקייב , אותם סיימה בשנת 1953.

בין השנים 1953–1956 הייתה שחקנית תיאטרון דרמה בווילנה, ובין השנים 1956 ועד 1958 החלה את הקריירה שלה כשחקנית בתיאטרון דרמה על שם אלכסנדר פושקין  במוסקבה. בשנת 1958 החלה לשחק בתיאטרון מאלי במוסקבה בו עבדה עד שנת 2012.

ביסטריצקאיה החלה לשחק בקולנוע בשנת 1950. בשנת 1955 קיבלה את התואר "השחקנית הטובה ביותר" במשאל שנערך בין קוראי העיתון "סוווטסקאיה קולטורה". בשנים 1957–1958 היא כיכבה בדמותה של אקסיניה בסרטו של סרגיי גרסימוב "הדון השקט" , המבוסס על ספרו של מיכאיל שולוחוב, זוכה פרס נובל לספרות.

בשנת 1978 התמנתה לפרופסור במכון לתיאטרון על שם מיכאיל ש'פקין  ולמרצה באקדמיה לאומנויות התיאטרון - גיטיס.

משנת 1983 הייתה חברה בוועד האנטי-ציוני של הציבור הסובייטי

בין השנים 1975–1992 הייתה נשיאת התאחדות ההתעמלות האמנותית בברית המועצות, נשיאת כבוד של התאחדות הסנוקר של ברית המועצות, סגנית נשיאת הקרן להגנה על בריאות האם והילד.

 משפחתה 
 אב - אברם (אברהם) פטרוביץ' ביסטריטסקי (1901–1969), יליד פולין, רופא.
 אם - אספיר (אסתר) איסאקובנה ביסטריטסקאיה (1906–1979), טבחית.
 אחות - סופיה אברמובנה שגלמן, (1937), סופרת.
 בעל - ניקולאי איוונוביץ' קוזמינסקיי, (1915-1990), התגרשו בשנת 1985.

 מותה
אלינה ביסטריצקאיה נפטרה בגיל 91 ב-26 באפריל 2019 בבית חולים במוסקבה. טקס הפרידה התקיים על במת תיאטרון מאלי ב-29 באפריל באותו היום היא נטמנה בבית העלמין נובודוויצ'יה שבמוסקבה.

 תפקידים בקולנוע (רשימה חלקית) 
1950 — V Mirnye Dni — ילנה אלכסיינקו
1951 — Taras Shevchenko
1955 — Unfinished Story  — אליזבתה מקסימובנה
1958 — And Quiet Flows the Don  — אקסיניה
1958 — Dobrovoltsy  — לולה
1963 — Vse Ostaetsya Lyudyam  — קסניה
1964 — Negasimoe plamya — גלאשה
1966 — Dachniki — יוליה
1967 — Nikolay Bauman  - מריה
1991 — Sem Dney Posle Ubiystva — קירה אלכסנדרובה
2002 — Babi Yar — אלינור
2004— Saga drevnih bulgar. Vladimir - אולגה
2005— Saga drevnih bulgar. Olga - אולגה

 תפקידים בתיאטרון (רשימה חלקית) 
ממוזער|250px|אלינה ביסטריצקאיה 1964
 1959 — "המניפה של ליידי וינדרמיר מאת אוסקר ויילד — ליידי וינדרמיר
1960 — "בית הקלפים" — נינה
1961 — "כנפיים" מאת Korniychuk — קטרינה רמז
 1961 — "Vesennij grom"
 1962 — "Maskarad" של מיכאיל לרמונטוב
 1966 — "איבנוב"  של אנטון צ'כוב
 1966 — "Stakan vody" — דוכסית מרלבורו
 1968 — "Starik" — סופיה
 1972 — "[Beshennye dengi"  מאת אלכסנדר ניקולאייביץ' אוסטרובסקי — לידיה
 1977 — "Lubov Yarovaya" במאי: פומנקו  — פנובה
 1981 — "הבחירה" על ידי יורי בונדארב — מריה
 1981 — "Foma Gordeev" — פלגיה
2002 — "Enough Stupidity in Every Wise Man"  מאת אלכסנדר ניקולאייביץ' אוסטרובסקי — טורוסינה

 הוקרה 
פרסים
פרס הפדרציה הרוסית בתחום התרבות (2006) — להצגה "Enough Stupidity in Every Wise Man" מאת אלכסנדר ניקולאייביץ' אוסטרובסקי
 פרס ראש עיריית מוסקבה בתחום ספרות ואמנות (2000) — את התפקיד הראשי בהצגה "צומת" בתיאטרון ירמולובה

עיטורים
 עיטור "למען המולדת"  דרגה 1 (04.04.2008) בתחום התרבות
עיטור "למען המולדת" דרגה 2 (01.04.1998) — עבור תרומה גדולה לפיתוח תרבות ואמנות
עיטור "למען המולדת" דרגה 3 (11.10.2018) — עבור תרומה גדולה לפיתוח תרבות ואמנות, שנים רבות של פעילות פורה.
 עיטור "מהפכת אוקטובר" (11.05.1988)
 עיטור "המלחמה הפטריוטית הגדולה" "דרגה 2 (11.03.1985) — עבור אומץ לב, החזקת-מעמד וגבורה במאבק נגד הנאצים במלחמה הפטריוטית הגדולה של 1941–1945
 עיטור "הדגל האדום של העמל" (04.11.1974)
 פעמיים עיטור "אות הכבוד" (ב-07.03.1960 ו ב-04.11.1967)

מדליות
מדליית "הניצחון על גרמניה במלחמה הפטריוטית הגדולה, 1941–1945"
מדליית "20 שנה לניצחון במלחמה הפטריוטית הגדולה, 1941–1945"
מדליית "30 שנה לניצחון במלחמה הפטריוטית הגדולה, 1941–1945"
מדליית "40 שנה לניצחון במלחמה הפטריוטית הגדולה, 1941–1945"
מדליית "50 שנה לניצחון במלחמה הפטריוטית הגדולה, 1941–1945"
מדליית "60 שנה לניצחון במלחמה הפטריוטית הגדולה, 1941–1945"
מדליית "65 שנה לניצחון במלחמה הפטריוטית הגדולה, 1941–1945"
מדליית "70 שנה לניצחון במלחמה הפטריוטית הגדולה, 1941–1945"
מדליית "עבור העבודה האמיצה במלחמה הפטריוטית הגדולה, 1941–1945"
מדליית "גאורגי ז'וקוב" 

לקריאה נוספת

קישורים חיצוניים

 אלינה ביסטריצקאיה, ביוגרפיה 
 אלינה ביסטריצקי: ביוגרפיה של השחקנית המפורסמת  באתר luciafontaine.com
 אלינה ביסטריצקאיה, אתר לא רשמי 
 אלינה ביסטריצקאיה, באתר קולנוע kino-teatr.ru 
 אלינה ביסטריצקאיה, בית התפוצות – מוזיאון העם היהודי
 אלינה ביסטריצקאיה, IMDb
 אלינה ביסטריצקאיה, OCLC
 אלינה ביסטריצקאיה, בקרת זהויות בינלאומי וירטואלי - VIAF
 Beshennye dengi הצגת תיאטרון מלי 1978, יוטיוב
 באבי יאר - כתוביות בעברית, יוטיוב


 הערות שוליים 

קטגוריה:יהודים ליטאים
קטגוריה:שחקניות קולנוע וטלוויזיה יהודיות רוסיות
קטגוריה:שחקני קולנוע וטלוויזיה יהודים רוסים
קטגוריה:שחקני קולנוע וטלוויזיה יהודים סובייטים
קטגוריה:שחקניות קולנוע וטלוויזיה סובייטיות
קטגוריה:יהודים אוקראינים
קטגוריה:שחקני תיאטרון יהודים רוסים
קטגוריה:שחקניות תיאטרון רוסיות
קטגוריה:נשים זוכות פרסים
קטגוריה:שחקני קולנוע וטלוויזיה סובייטים
קטגוריה:שחקניות תיאטרון יהודיות
קטגוריה:זמרות רוסיות
קטגוריה:מעוטרי עיטור ההצטיינות למען המולדת
קטגוריה:מעוטרי עיטור מהפכת אוקטובר
קטגוריה:מעוטרי עיטור הדגל האדום של העמל
קטגוריה:מעוטרי עיטור אות הכבוד
קטגוריה:מעוטרי עיטור המלחמה הפטריוטית הגדולה
קטגוריה:יהודיות סובייטיות
קטגוריה:אמני העם של ברית המועצות
קטגוריה:ילידות 1928
קטגוריה:סובייטים שנולדו ב-1928
קטגוריה:רוסיות שנפטרו ב-2019
קטגוריה:רוסים שנפטרו ב-2019